Ekstraordinær elektronisk generalforsamling d 26. november.

Kære ”medlemmets navn”

Indkaldelse til ekstraordinær generalforsamling i Pædagogisk sektor, FOA Silkeborg – Skanderborg

Der indkaldes til ekstraordinær generalforsamling i Pædagogisk sektor torsdag den 26. november 2020 kl. 19.00.

Mødet afholdes virtuelt, altså elektronisk uden fysisk fremmøde, på grund af Corona situationen.

**Eneste punkt på dagsordenen er valg af ny fuldtidslønnet sektornæstformand for 2 år.**

Kandidater til næstformandsposten skal, jævnfør afdelingens love, være afdelingen i hænde senest 14 dage før generalforsamlingen.

Christian Mardal, FTR for pædagogmedhjælpere og pædagogiske assistenter i Silkeborg samt Vita Christiansen, Tillids & Arbejdsmiljørepræsentant for dagplejen i Silkeborg, har begge meddelt, at de kandiderer til næstformandsposten.

Ønsker du selv at stille op til posten som næstformand for pædagogisk sektor, skal du altså huske at meddele det skriftligt til afdelingen senest torsdag den 12. november kl. 12.00.

Da der allerede nu er mere end en kandidat ved vi, at der skal igangsættes en afstemning blandt generalforsamlingens deltagere.

Når vi kender det endelige antal af kandidater, udsender vi dagsorden med tilmeldingslink og en beskrivelse af, hvordan generalforsamling afvikles rent teknisk, ligesom vi vil beskrive afstemningsreglerne.

Hver kandidat får mulighed for at motivere sin opstilling på en A4-side. Motiveringerne udsendes sammen med dagsordenen.

På vegne af pædagogisk sektor i FOA Silkeborg-Skanderborg

Jytte Flyvbjerg Kristiansen, sektorformand.